cyanic-selkie/wikianc huggingface dataset:
ווטור
הצעת פרויקט הסופר ווטור
יואש צידון בהיותו במטה חיל האוויר בשנת 1964 סיכם עם יצרנית הווטור לייצר אבטיפוס של ווטור משופר כמטוס לחדירה עמוקה, המסוגל לעבור מרחקים גדולים בגובה נמוך ביותר, בעל שרידות טובה, מערכת כינון חימוש וניווט מדויקת, הנושא מטען רב ומסוגל להגן על עצמו, לפחות בגובה נמוך, מפני מיטב המיירטים ולהישאר עם מספיק דלק כדי לחזור לבסיסו. הסיכום כלל יצור סדרתי בארץ עם העברת ידע מיצרנית המטוס.
המטוס תוכנן על בסיס הווטור הקיים, שיותקנו בו מנועים חזקים רולס-רויס ספיי, כאשר הכנפיים יקוצרו כדי לשפר הטיסה בגובה נמוך ולהגברת מהירות הגלגול, התקנת עזרי עילוי כדי לשפר את ההמראה והנחיתה על מסלולים קצרים ושיפורים נוספים.
תיקון (כתב עת)
"תיקון" (Tikkun) הוא רבעון של התנועה להתחדשות יהודית המתפרסם בארצות הברית בשפה האנגלית. כתב העת דן בנושאי יהדות בתרבות האמריקנית ובתרבות הישראלית, וכן מפרסם מאמרים על פוליטיקה, דת והיסטוריה, מאמרי פובליציסטיקה, ביקורת ספרות, ביקורת מוזיקה ושירה. בשנים 2006 ו-2011 זכה כתב העת בפרס העיתונות העצמאית על סקירותיו בנושאים רוחניים, בייחוד על מאמרים המסבירים את הכמיהה של אנשים לדת, ומאמרים אחרים המתארים את השפעת הפונדמנטליזם הנוצרי בארצות הברית על סכסוכים דתיים בעולם.
מעבר ראש הנקרה
מעבר ראש הנקרה הוא מעבר הגבול הפעיל היחיד בין ישראל ולבנון ומשמש בעיקר למעבר גורמי או"ם. סמוכה למעבר נקודת תצפית הפונה לכיוון דרום וניתן לראות ממנה את חופי עכו, נהריה והר הכרמל.
היסטוריה
עד פרוץ מלחמת האזרחים בלבנון הותר לאזרחים לבנונים להיכנס לישראל דרך מעבר ראש הנקרה לביקורי משפחות, וצלינות.
מכבי אשדוד (בדמינטון)
מכבי אשדוד בדמינטון הוא מועדון הבדמינטון של אגודת מכבי אשדוד, אחד ממועדוני הבדמינטון הגדולים והוותיקים בישראל. המועדון הוקם בשנת 1967 וכולל קבוצות ליגה מקצועיות, קבוצות חובבים וקבוצת ילדים ונוער.
מעבר ראש הנקרה
היסטוריה
במעבר התקיימה עסקת חילופי גופות ב-2007, כאשר ישראל קיבלה את גופתו של גבריאל דוויט, ישראלי שטבע וגופתו נסחפה ללבנון.
ביולי 2008 התקיימה במעבר עסקת חילופי השבויים בין ישראל לחזבאללה. בעסקה הוחזרו גופותיהם של שני החיילים שחטיפתם גרמה לפרוץ מלחמת לבנון השנייה - אלדד רגב ואהוד גולדווסר - ושרידי גופות של חללי צה"ל מהמלחמה. בתמורה, הועברו לחזבאללה חמישה אסירים לבנונים, בהם סמיר קונטאר, ו-199 גופות של לבנונים ופלסטינים, בהם מחבלים ולוחמי חזבאללה.
מכבי אשדוד (בדמינטון)
היסטוריה
ב-1967 הוקם מועדון באשדוד ביוזמת יוסף גפן שהתחיל את דרכו כמפגש שכנים על הדשא של בית משותף, ולאחר כמה חודשים מצא קורת גג בבית מכבי שרק נבנה.
באותם ימים הוקם מועדון בכפר שמריהו וכתוצאה ממכתב של מכבי אשדוד לעיתונות נקשר קשר בין שלושה מועדונים שהיו קיימים אז בישראל: באשדוד, חיפה וכפר שמריהו.
ב-3 בדצמבר 1968 התקיים המפגש הראשון בין מועדוני בדמינטון בישראל כאשר קבוצת מכבי אשדוד נסעה לכפר שמריהו. אז התחילה פעילות בין שלושת המועדונים והוחלט לארגן אליפות ליגה.
תיקון (כתב עת)
כתב העת יוצא לאור משנת 1986. עורך כתב העת הוא הרב מיכאל לרנר. בית הכנסת "בית תיקון", בראשותו של הרב לרנר, מזוהה במקצת עם כתב העת.
מכבי אשדוד (בדמינטון)
היסטוריה
המועדונים בכפר שמריהו ובחיפה הפסיקו לפעול במשך השנה. וכך מכבי אשדוד נשארה בודדה בישראל. בשנת 1968 הוגשה בקשה לאיגוד הבינלאומי לקבל את מכבי אשדוד כחברת משנה (במקום גוף לאומי שאז לא קיים). הבקשה התקבלה ובין היתרונות היו קבלת מידע על ענף הבדמינטון בעולם ועדכונים לחוקה.
במשך חמש שנים מכבי אשדוד המשיכה לפעול כמועדון הבדמינטון היחידי בישראל עד להקמת מועדון הבדמינטון של הפועל פרדס חנה. באותה שנה (1975) מכבי אשדוד ארגנה אליפות פתוחה בהשתתפות 11 שחקנים כולל שניים מחו"ל (הודו ותאילנד) שהיו סטודנטים באוניברסיטה העברית בירושלים.
תיקון (כתב עת)
מדיניות המערכת
על פי מייסדי כתב העת, כתב העת נועד לתת במה לזווית היהודית בנושאים ליברליים כמו זכויות האדם, פציפיזם, פמיניזם וזכויות עובדים. כותבי המאמרים נבחרו בהתאם למדיניות זו.
עם זאת, כתב העת מכריז שהמאמרים בו "לא בהכרח משקפים את עמדת המערכת", ועורכו, הרב מיכאל לרנר, הצהיר שהוא מפרסם לעיתים קרובות במתכוון מאמרים הנוגדים את עמדותיו האישיות.
מכבי אשדוד (בדמינטון)
הקמת האגודה והליגה
בשנת 1975 הוקמו מועדוני בדמינטון באשקלון, גבעתיים וראשון לציון וב-1976 לאחר תקופה של מפגשים ידידותיים בין מועדונים הוחלט על הקמת האגודה הישראלית לבדמינטון ונבחרו כמנהיגי הענף הראשונים בישראל: יוסף גפן (נשיא) ומיכאל שניידמן (סגן נשיא). מיד התחילה פעילות מוגברת ובין היתר תוכננו משחקי ליגה, אליפויות לבוגרים, נוער וילדים וגם קורס למדריכים במסגרת מכון וינגייט.
ווטור
הצעת פרויקט הסופר ווטור
יוזמה זו נכשלה עקב התנגדות בחיל האוויר ובנוסף הצעה מתחרה של דאסו שגם היא לא בוצעה.
מכבי אשדוד (בדמינטון)
הקמת האגודה והליגה
באותה שנה הוגשה בקשה להתקבל לאיגוד הבינלאומי, אך הבקשה נדחתה עקב התנגדותן של שתי מדינות - איראן ושוודיה, כתוצאה מפעילות נמרצת על ידי יואל האסקל, יו"ר מכבי אירופה ויליד שוודיה, האחרונה חזרה מהתנגדותה. האסקל גם הדגיש כי השתתפות שחקני ישראל באליפות העולם בשוודיה (ב-1977) תעזור כדי להשפיע בצורה חיובית על קבלת ישראל כחברת האיגוד הבינלאומי.
כיוון שמכבי אשדוד הייתה חברת האיגוד הבינלאומי הוחלט לשלוח משלחת לאליפות העולם בשם "מכבי אשדוד". שני שחקנים ויקטור יוסים ודוד זכריה וראש משלחת יוסף גפן נסעו על חשבונם. להפתעת השלושה דגל ישראל הונף באולם לצד דגלי 26 מדינות נוספות, עובדה שהייתה שנויה במחלוקת בשנים אלו. באספה הכללית של האיגוד הבינלאומי ישראל התקבלה כחברה, והחברות של מכבי אשדוד בוטלה. ב-1977 הוחלט לצרף את ענף הבדמינטון למשחקי המכביה, ולכינוס הפועל ב-1979. הענף נכלל לאגודות הספורט של הפועל, מכבי ואליצור.
בשנת 1979 נבחרת ישראל בבדמינטון השתתפה לראשונה בתחרות בינלאומית בחו"ל כאשר הופיעה כקבוצה אורחת בתחרות La Plume D'or שהתקיימה בפורטוגל. מאז נבחרות ישראל ושחקני ישראל משתתפים בתחרויות שונות באירופה. בדמינטון התקבל כענף בהתאחדות לספורט בישראל, דבר המאפשר יותר פעילות הן מבחינה לאומית והן מבחינה בינלאומית ולבוגרים ולנוער, והרבה מכך הודות להקמת ותחזוק המועדון מכבי אשדוד שייצא שחקנים, ארגן תחרויות והשתתף בייסוד ספורט זה בישראל.
כיום המועדון מקיים קבוצות ליגה מקצועיות, קבוצות חובבים וקבוצת ילדים ונוער.
אליפות הליגה הלאומית לבדמינטון
1977, 1979, 1980, 1981, 1982, 1983, 1984, 1986, 1987, 1993, 1994, 1995, 1996, 2002, 2005
אליפויות בינלאומיות
עיטור הוקרה מה - BWF הוענק ליוסף גפן על פיתוח הבדמינטון בישראל.
תיקון (כתב עת)
מדיניות המערכת
כתב העת למעשה מעמיד את עצמו מול כתב העת קומנטרי, שנוקט בגישה שמרנית. על רקע זה התפטר אלי ויזל מוועדת העורכים. בין הכותבים שתרמו לכתב העת ניתן למצוא את הרב אברהם יהושע השל, נועם חומסקי, בני מוריס, אדוארד סעיד וריצ'רד סילברסטיין.
בשנת 1989 פרסם כתב העת מודעת תמיכה במשא ומתן בין ישראל והארגון לשחרור פלסטין להקמת מדינה פלסטינית לצד ישראל. בין החותים עם המודעה היו אינטלקטואלים מאונברסיטאות פרינסטון, קולומביה וברקלי, בהם קארל ברנשטיין, אלן גינזבורג, נורמן ליר, ארתור מילר ופילים רות׳. בנוסף ארגן כנס לתמיכה בתהליך השלום.
ביקורת
במאי 2005 פורסם בכתב העת מאמר של יואל קובל בשם "על אנטישמיות השמאל ומעמדה המיוחד של ישראל". מבקרי כתב העת טענו שבמאמר זה נעשה שימוש בטיעונים אנטישמיים, ומדינת ישראל מתוארת בו כמדינה גזענית המבצעת פשע נגד האנושות.
בשנים 1999-1997 פורסמו בכתב העת ביקורות שליליות רבות על אלן דרשוביץ ועל ספריו. באוקטובר 2006 דרשוביץ פרסם מאמר שבו כתב: "כתב העת "תיקון" הוא המבקר הארסי ביותר של ישראל הפועל תחת חסות יהודית ... תמיכה ב"תיקון" הוא תמיכה באויבי ישראל".
מלכים ונסיכים חיוורים
עלילת הספר
עלילת הספר נפתחת כאשר הבלש הפרטי ספנסר, גיבורו הראשי של פארקר, נשכר על ידי גרט קינגסלי, עורך העיתון ה"סנטרל ארגוס", כדי לחקור את מותו של כתב העיתון, אריק ולדז, שנרצח ביריות אקדח, לאחר שחקר סחר קוקאין בוויטון, עיירה בלב מסצ'וסטס. המשטרה המקומית בראשות ביילי רוג'רס אינה משתפת פעולה. רוג'רס אף טוען כי ולדז, חובב נשים נרצח על ידי בעל קנאי. כאשר פיליפ אסטבה, סיטונאי ירקות קולומביאני, הנחשד כסוחר סמים, איים עליו, ספנסר הגיע למסקנה שאולי אין זו עיירה קטנה רוגעת אלא מרכז סחר סמים בצפון-מזרח ארצות הברית. מקרי רצח נוספים, שהתרחשו בעת החקירה, שכנעו אותו להיעזר בידידו, הוק, יוצא לגיון הזרים הצרפתי, ובאהובתו סוזאן, הפסיכולוגית המרצה באוניברסיטת הרווארד, המשכנעת את ספנסר לבחון מניעים זולת מקוקאין לעבר יצרים פשוטים יותר כמו קנאה, תאווה ושנאה.
לפני עיוור לא תיתן מכשול
לפני עיוור לא תיתן מכשול היא מצוות לא תעשה מתוך תרי"ג מצוות, האוסרת להכשיל את העיוור בדרך. בהלכה, המצווה פורשה פרשנות מרחיבה, והיא כוללת איסור לתת עצה מטעה לאדם בעניין שאינו מבין בו (הכשלה תבונית), או לגרום לאדם לעבור עבירה (הכשלה מוסרית).
האיסור מופיע בספר ויקרא:
קללה על העוברים על האיסור, מופיעה בפרשת הקללות בהר גריזים והר עיבל:
בפרשנות המקרא
הרמב"ן מפרש כפשוטו של מקרא, שיש איסור להכשיל אדם עיוור ולגרום לו ליפול, למשל לשים לפניו אבן. פרשנות זו הייתה מקובלת גם אצל השומרונים. לעומתם, רש"י שמתבסס על תורת כהנים, מעדיף בשני המקומות פרשנות אלגורית לפסוקים, וסובר שמדובר בעצה מטעה שאותו אדם יפול בה כאשר ינסה ליישם אותה: "לפני הסומא בדבר לא תתן עצה שאינה הוגנת לו; אל תאמר מכור שדך וקח לך חמור, ואתה עוקף עליו ונוטלה הימנו". גם התרגומים על הפסוק "ארור משגה עיור בדרך" מפרשים באופן אליגורי, שהאיסור הוא להטעות עובר אורח כאשר מבקש מידע לגבי הדרך, שהוא כעיוור בעניין הזה.
המהר"ל (גור אריה) ותלמידו הכלי יקר מחזקים את טענתו של רש"י שלא מדובר בעיוור של ממש אלא ב"עיוורון תבוני", מכיוון שהפסוק האוסר נחתם במילים "אני ה'", ובכל מקום שכזה הכוונה לאיסור המסור לליבו של אדם, שאין אדם אחר יכול לדעת, ורק ה' רואה ומתרה, ואילו בנתינת מכשול של ממש, העיוור או אדם אחר יכולים לגלות מי הכשיל אותו.
לעומתם, המשך חכמה יוצר סינתזה משני הפירושים, וסובר שהאיסור הראשוני הוא הכשלה פיזית של עיוור כדברי הרמב"ן, ואף לכרות בור ברשות הרבים, שהנופל לתוכו נחשב כעיוור בהתייחסות לבור, אלא שאיסור זה מורחב, וכולל גם איסור להכשיל אדם שעיוור מחמת קוצר דעתו בנתינת עצה שאינה הגונה להחזיקו בדרכו הרעה. המשך חכמה מרחיב עוד יותר את ה"עיוורות השכלית" גם ל"עיוורות מנטלית ורגשית" הבאה מחמת כעסו או יצרו של האדם. פירוש מרחיב זה מקובל גם בלשון ימינו כאשר רבים משתמשים בביטוי לפני עיוור גם לגבי פיתוי, על אף שהמפותה מודע לכך שהוא עובר על איסור. למשל, השופט חיים כהן התבטא לגבי החוק האוסר משחקי מזל: "המעוות אשר החוק בא לתקנו אינו רק עידוד השאיפה להתעשרות קלה ולא בעמל ובמשפט כי אם גם - ואולי בעיקר - שימת מכשול לפני עיוור שבמקום שיוציא אדם את כספו למחייתו ולמחיית ביתו, מניחו על קרן הצבי של המזל".
בהלכה
אצל חז"ל רואים הרחבה של עיקרון זה לעיקרון המוסרי. בין המקרים שהם מביאים להדגמת האיסור הם מביאים דוגמה של הגשת כוס של יין לנזיר או נתינת אבר מן החי לבן נוח. במקרים אלו, הגמרא מסייגת שהאיסור הוא רק כאשר האדם לבדו איננו נגיש לעשיית האיסור, למשל כאשר כוס היין נמצא בעבר אחד של הנהר והנזיר נמצא בעבר השני ואינו יכול להגיע אל הכוס אם לא יושיטו לו אותו.
הרמב"ם פוסק כי בהלוואה בריבית המלווה, הלווה ומי שמתווך ביניהם או מסייע לדבר, כולם, בנוסף לאיסורים המיוחדים לכל אחד, עוברים על "לפני עיוור לא תתן מכשול".
בשולחן ערוך מובא כי המלווה כסף בלא עדים עובר על "לפני עיוור לא תתן מכשול", מכיוון שהוא עלול לגרום ללווה לכפור בהלוואה שנעשתה בסתר. מקרה נוסף שנאמר בו "לפני עיוור לא תתן מכשול" הוא אב המנסה להעניש בהכאה את בנו הגדול, שעלול לגרום לבנו להחזיר לו, ולעבור על מצוות כיבוד אב ואם.
במשנה בעבודה זרה מובא שיש איסור לסחור עם עובדי אלילים ביום חגם ושלושה ימים לפני כן. לדעת ר"ת האיסור הוא למכור להם מוצרים שמיועדים להקרבה לעבודה זרה, ונמצא שהמוכר להם עובר על "לפני עיוור לא תתן מכשול".
בספר חסידים ניתנות דוגמאות נוספות:
הרב שלמה זלמן אוירבך דן בעקבות דבריו של הרמ"א שפוסק שאסור להאכיל לחם וכל דבר שמחייב נטילת ידיים למי שלא נטל ידיו, משום "לפני עיוור", ובניגוד לו סובר שמותר לתת אוכל לפני מי שלא נוהג לברך, מכיוון שאחרת המכשול עלול להיות גדול יותר, מכיוון שיגרום לשנאת התורה, ולכן על פי תפיסתו יש לשקלל את המכשולים השונים.
במחשבת ישראל
הרמח"ל שכלל את איסור לפני עיוור במידת הנקיות, ועומד על היסוד הנפשי שבו, מסכם את התפיסה של איסור זה באופן הבא:
במדינת ישראל
חוקים רבים במדינת ישראל אוסרים פעולות של הנחת מכשול לפני עיוור, בין אם מכשול פיסי כמו מפגע שעלול לגרום לנזק ובין אם מכשול של הטעיה. בנוסף, היו מקרים בהם בית המשפט פטר אדם מעונש או הקל בעונשו, לאחר שמצא שהרשויות עברו על לפני עיוור לא תתן מכשול. כך למשל, בית המשפט העליון זיכה אדם מהרשעה בהחניית רכב בגן ציבורי לאחר שקבע שהעירייה נמנעה מלהציב במקום שלט או כל סימן אחר המבהיר שהמקום אסור בחנייה ועל כן הציבה מכשול לפני עיוור. במקרה אחר בית המשפט הורה על שחרור ממעצר של אדם שסוכן משטרתי שכנעו למכור לו סם, בנימוק שהמשטרה שמה למעשה מכשול לפני עיוור כאשר הכשילה את העורר שהיה בתחילתו של הליך גמילה. במקרה אחר בו הורשעו נאשמים בשיבוש הליכי משפט, בית המשפט הקל בעונשם לאחר שנקבע שהמשטרה שמה מכשול לפני עיוור בכך שכלאה את הנאשמים יחד באותו תא.
העיקרון של לפני עיוור שימש את בית המשפט גם בדונו בדין אזרחי. בית המשפט המחוזי פסל התניה על תחולת ביטוח חובה כנוגדת את תקנת הציבור מכיוון שההתניה מציבה לפני הציבור, אשר אינו ער לדקויות לשוניות בפוליסה, מכשול שיגרום לרבים לנהוג ללא שיש להם כיסוי ביטוחי ברכב. במקרה אחר דחה בית המשפט תביעה של צלם שדרש פיצוי על שימוש בתמונות שצילם ללא ציון שמו, לאחר שנקבע שהצלם לא התריע על השמטת שמו בעת הגהת העתקות השמש ובכך הניח מכשול לפני עיוור.
אליפות אירופה בכדורגל עד גיל 21 - 2007
אליפות אירופה בכדורגל עד גיל 21 2007, היא המהדורה ה-16 של אליפות אירופה לנבחרות צעירות שמארגנת אופ"א. הטורניר נערך בהולנד בין ה-10 ל-23 ביוני 2007. בטורניר זה רשמה נבחרת ישראל הצעירה את הופעת הבכורה שלה בטורניר.
לראשונה בהיסטוריה, נקבעה המארחת עוד בטרם שלב המוקדמות לטורניר, והולנד שזכתה באירוח ב-15 בדצמבר 2005, קיבלה כרטיס חופשי לטורניר הגמר. כמו כן, בפעם הראשונה נערך הטורניר בשנה אי זוגית, וזאת על מנת להפרידו מטורנירי המונדיאל ואליפויות אירופה לנבחרות בוגרות שנערכות בשנים זוגיות.
הטורניר שימש כשלב המוקדמות האירופי לאולימפיאדת בייג'ינג 2008, כשארבע המעפילות לשלב חצי הגמר זכו בכרטיס לטורניר האולימפי. מאחר שנבחרת אנגליה אינה נבחרת אולימפית, נערך משחק פלייאוף בין הנבחרות שסיימו במקום השלישי בשלב הבתים, איטליה ופורטוגל.
בשלב חצי הגמר נקבע שיא אופ"א למספר בעיטות בדו-קרב בעיטות עונשין. הולנד ואנגליה סיימו את משחקן בשוויון 1-1 לאחר הארכה, ובדו-קרב הפנדלים נבעטו 32 בעיטות, 16 לכל קבוצה, עד שהושגה הכרעה והולנד העפילה לגמר. בשלב הגמר ניצחה הולנד 4-1 את סרביה, וזכתה בפעם השנייה בתולדותיה באליפות אירופה לנבחרות צעירות.
מוקדמות
על מנת להשלים את המעבר משנים זוגיות לאי זוגיות, נערך טורניר הגמר שנה בלבד לאחר הטורניר הקודם. לצורך כך, קוצר שלב המוקדמות משנתיים לשנה, ונוסף לו שלב מוקדם על מנת לסנן את הנבחרות החלשות יותר בטורניר.
נבחרת ישראל סיימה את שלב הבתים עם המקום הראשון בבית 13, מעל ויילס וטורקיה, ובשלב הפלייאוף גברה על צרפת בסיכום שני משחקים והעפילה לטורניר הגמר.
האצטדיונים שארחו את טורניר הגמר
הטורניר התקיים בארבעה אצטדיונים בארבע ערים שונות. משחק הפתיחה בין הולנד לישראל התקיים באצטדיון אבה לנסטרה שבהירנפיין, ומשחק הגמר בין הולנד לסרביה נערך באצטדיון יורובורג שבחרונינגן.
פלייאוף העפלה למשחקים האולימפיים
טורניר אליפות אירופה שימש כשלב המוקדמות האירופי לאולימפיאדת בייג'ינג 2008, כשארבע המעפילות לשלב חצי הגמר זכו בכרטיס לטורניר האולימפי. בעקבות העפלתה של נבחרת אנגליה שאינה נבחרת אולימפית לחצי הגמר, נערך משחק פלייאוף בין הנבחרות שסיימו במקום השלישי בשלב הבתים, איטליה ופורטוגל.
שחקן הזהב
בתואר שחקן הזהב, הניתן לשחקן המצטיין בטורניר, זכה רויסטון דרנטה, שחקנה של הנבחרת הזוכה, נבחרת הולנד.
מלך השערים
4 שערים
3 שערים
2 שערים
Google Workspace
G Suite או Google Workspace (בעבר: Google Apps for Work, Google Apps for Business) היא חבילה של כלים ותוכנות לפרודוקטיביות ותוכנות לשיתוף פעולה באמצעות מחשוב ענן שמוצעת על ידי חברת Google לאחר הרשמה כמנוי.
החבילה כוללת את יישומי הרשת הפופולריים של Google לרבות Gmail, מנוע החיפוש Google, Hangouts, יומן Google, ו-Docs. בעוד שמוצרים אלה מוצעים ללקוחות ללא תשלום, G Suite מוסיפה תכונות ספציפיות לעסק כגון כתובות דואר אלקטרוני מותאמות אישית בדומיין שלך ( @yourcompany.com ), נפח אחסון של 30GB לפחות עבור מסמכים ודואר אלקטרוני וכן תמיכה בדואר אלקטרוני ובטלפון 24 שעות ביממה, 7 ימים בשבוע. בתור פתרון מחשוב ענן, היא מציעה גישה אחרת לעומת תוכנות פרודוקטיביות עבור משרד שמוכנות לשימוש מיידי על ידי אחסון פרטי הלקוח ברשת המאובטחת של מרכזי הנתונים, של Google, לעומת אחסון בשרתים הרגילים הנמצאים בארגונים.
מוצרים
מגוון המוצרים והשירותים של G Suite כולל את Gmail, יומן Google, Drive, Hangouts, Docs, Sheets, Slides, Forms, Sites, Google+, וכספת. פרט לכספת, כל המוצרים כלולים בתוכנית הבסיסית, העולה $5 למשתמש לחודש או $50 למשתמש לשנה. חבילת הפרימיום, G Suite Business, כוללת את הכספת בנוסף לאחסון ללא הגבלה, והיא זמינה בעלות של $12 למשתמש לחודש.
Gmail
שירות Gmail, שהושק לראשונה כמהדורה מוגבלת ב-1 באפריל 2004, הפך לשירות הדואר האלקטרוני המבוסס רשת הפופולרי ביותר בעולם. השירות החל להיות זמין ללקוחות החל מ-2007. על-פי הנתונים של Google, 425 מיליון אנשים משתמשים ב-Gmail, נכון ליוני 2012.
הגרסה החינמית של Gmail המיועדת ללקוחות פרטיים נתמכת על ידי מודעות טקסט המתייחסות לתוכן של הודעות הדואר האלקטרוני של האנשים. התכונות הפופולריות כוללות נפח אחסון של 15GB, שיחות שמפוצלות לשרשור, יכולות חיפוש חזקות וממשק דמוי יישום.
אף שהשירות דומה לגרסה החינמית, Gmail במסגרת G Suite מוסיף כמה תכונות שנועדו למשתמשים עסקיים.
התכונות כוללות:
Drive
שירות הסנכרון ואחסון הקבצים של Google הושק ב-24 באפריל 2012, לפחות שש שנים לאחר שהשמועות הראשונות על המוצר החלו להתפשט. הכרזתה הרשמית של Google תיארה את Drive כ"מקום שבו ניתן ליצור, לשתף, לעבוד בשיתוף פעולה ולשמור את כל הפריטים שלכם".
בעזרת Drive, משתמשים יכולים להעלות לענן קבצים מכל סוג, לשתף אותם עם אחרים, ולגשת אליהם מכל מחשב, מחשב לוח, או טלפון חכם. משתמשים יכולים לסנכרן קבצים בין המחשב שלהם לענן בעזרת יישום לשולחן העבודה עבור Mac ומחשב אישי. יישום זה יוצר תיקייה מיוחדת במחשב שלהם וכל השינויים שנעשו בקבצים מסתנכרנים ב-Drive, ברשת ובין התקנים. הגרסה של Drive, המיועדת ללקוחות פרטיים, כוללת נפח אחסון של 15GB שמחולק בין Gmail, Drive ו-Google+ Photos.
כחלק מ-Drive ,G Suite כולל תכונות נוספות שמיועדות לשימוש עסקי. התכונות כוללות:
Docs, Sheets, Slides, ו-Forms
G suite כוללת כלי עריכה מקוונים ליצירת מסמכי טקסט תבנית קובץ מסמך, גיליונות אלקטרוניים, מצגות וסקרים. ערכת הכלים הושקה לראשונה ב-11 באוקטובר 2006, כ-Google Docs & Spreadsheets.
Docs, Sheets, Slides, ו-Forms פועלים בכל דפדפן או בכל התקן נייד המותאם לשימוש באינטרנט. ניתן לשתף ולערוך באופן משותף מסמכים, גיליונות אלקטרוניים, מצגות וסקרים, וכן להעיר עליהם בזמן אמת. תכונות נוספות כוללות היסטוריית מהדורות ללא הגבלה השומרת על בטיחות השינויים במקום אחד וגישה לא מקוונת המאפשרת לאנשים לעבוד על המסמכים שלהם ללא חיבור לאינטרנט.
ב-25 ביוני 2014, Google הציגה אפשרות עריכה של התבנית המקורית לקובצי Microsoft Office ב-Google Docs, Sheets, ו-Slides. עיתונאי האתר Mashable חזר על הנאמר במאמרים אחרים וכתב: “Google מציבה באופן ברור את היישומים שלה כפתרון משתלם יותר עבור חברות הזקוקות לערוך מדי פעם קובצי Office.”
Sites
Sites, שהושק ב-28 בפברואר 2008, מאפשר לאנשים ליצור ולערוך דפי אינטרנט גם אם אינם שולטים ב-HTML או בעיצוב אתר אינטרנט. אנשים יכולים לבנות אתרים מההתחלה או עם תבניות, להעלות תוכן כגון תמונות וסרטוני וידאו, ולשלוט בהרשאות גישה על ידי בחירה באנשים שיכולים להציג ולערוך כל דף.
יומן Google
שירות היומן המקוון של Google, שתוכנן לשילוב עם Gmail, הושק לקהל הצרכים ב-13 באפריל 2006. השירות משתמש בתקן של לוח שנה (יישום) לעבודה עם יישומי יומן אחרים.
התכונות השימושיות של יומן Google כוללות:
Hangouts
ב-15 במאי 2013, Google הכריזה על כך שכלי חדש לכתיבת הודעות טקסט ולניהול שיחות קוליות ושיחות צ'אט החליף שירותים כגון Google Talk, Google Voice, ו-Google+ Hangouts. הכלי החדש, הידוע בשם Hangouts, מאפשר לעד 10 אנשים המשתמשים בגרסה ללקוחות פרטיים ולעד 15 אנשים המשתמשים בגרסה ללקוחות עסקיים להצטרף לשיחות מהמחשב או מההתקן הנייד שלהם. משתמשים יכולים לשתף את המסכים שלהם, להציג פרויקטים ולעבוד עליהם יחד. השירות Hangouts On Air מאפשר לאנשים להזרים שידורים בזמן אמת ל-Google+, ל-YouTube ולאתר האינטרנט שלהם.
הגרסה של Hangouts שהייתה כלולה ב- Google Apps for Work תומכת בעד 15 משתתפים, ומנהלי מערכת יכולים להגביל את Hangouts לשימושם של האנשים הנמצאים באותו הדומיין, והכך להגביל את הגישה של משתתפים חיצוניים.
ב-30 ביולי 2014, Google הכריזה על כך שכל הלקוחות של G Suite יקבלו גישה ל-Hangouts, כולל אלו שאין ברשותם פרופיל Google+. בנוסף, Google יצרה שותפות כדי לפעול בשילוב עם ספקים אחרים של שיחות צ'אט בווידאו - כגון Blue Jeans Network ו-Intercall. גוגל הכריזה גם על כך שתנאי השימוש שחלים על מוצרי G Suite אחרים, כגון Gmail ו־Drive, יחולו גם על Hangouts. הלקוחות של G Suite מקבלים גם תמיכה בטלפון 24 שעות, 7 ימים בשבוע לשימוש ב-Hangouts, זמן פעילות מובטח בשיעור של 99.9% והסמכת ISO27001 ו-SOC 2.
ב-19 בדצמבר 2014, Google הכריזה בפוסט של Google+ על החזרתה של אחת התכונות המבוקשות ביותר של Hangouts ב-Gmail. כעת, מנהלי המערכת של G Suite יכולים לשלוט בהצגת הודעות הסטטוס באופן פנימי בלבד.
Google+
שירות הרשת החברתית המקוונת של Google, Google+, שהושק ב-28 ביוני 2011, כגרסת ניסיון הניתנת לאחר הזמנה בלבד. המתעניינים בתחום הצהירו על שירות זה כעל הניסיון האחרון של Google להציג אתגר לענק הרשתות החברתיות Facebook. בעוד ש-Google+ עקפה מאז את טוויטר והפכה לרשת החברתית השנייה בגודלה בעולם לאחר Facebook, היא גרפה ביקורות על כך שהיא אכזבה את משתמשיה ולא הצליחה ליצור תנועת הפניות.
ב-27 באוקטובר 2011, Google הודיעה על כך ש-Google+ זמינה כעת לאנשים המעוניינים להשתמש ב-Google Apps בלימודים, בעבודה ובבית.
ב-5 בנובמבר 2013, Google הוסיפה שכבת אבטחה נוספת עבור קהילות מוגבלות, כך שרק אנשים העובדים בארגון יכלו להצטרף. כעת, מנהלי המערכת יכולים להגדיר ברירת מחדל עבור קהילות מוגבלות ולבחור מתי אנשים מחוץ לארגון יכולים להצטרף.
Google+, בהיותה רשת עסקית, קיבלה ביקורות מעורבות החל מהתייחסות לתכונותיה, המסייעות לעסקים קטנים להתבלט ברשת וכלה בהתייחסות לכך שהיא הטעתה אנשים כתוצאה מהמיתוג שלה ולתפקידה החשוב באסטרטגיית שיווק ברשתות חברתיות עבור עסקים. מאמרים רבים ברשת מדגישים ש-Google+ מסייעת לעסקים בכל הנוגע לדירוג תוצאות החיפוש שלהם ב-Google משום שהפוסטים והשיתופים של Google+ נרשמים באופן מידי באינדקס על ידי Google.
כספת
הכספת כלולה ב-G Suite Business עם נפח אחסון בלתי מוגבל, והיא זמינה בעלות של $10 למשתמש לחודש.
תמחור
כאשר לקוחות פוטנציאליים נרשמים ל-G Suite, הם מקבלים גרסת ניסיון למשך 30 יום המיועדת לעד 10 משתמשים. לאחר שתוקפה של גרסת הניסיון יפוג, הם יוכלו לבחור בין תוכנית שנתית במחיר של $50 למשתמש לשנה או בתוכנית גמישה בעלות של $5 למשתמש לחודש או $60/לשנה. שתי התוכניות מציעות תוכנית חיוב על בסיס חודשי.
במסגרת התוכנית הגמישה, ללקוחות יש אפשרות להוסיף אחסון ללא הגבלה וכספת בעלות חודשית כוללת של $12 למשתמש. באשר לארגונים המונים פחות מחמישה משתמשים, נפח האחסון מוגבל ל-1TB למשתמש במסגרת אפשרות זו.
אבטחה
Google הצהירה על כך שנתוני הלקוחות אינם נמצאים בבעלותה. הנתונים נשמרים במרכזי הנתונים של Google, והגישה אליהם מוגבלת לצוות עובדים מצומצם. הם אינם משתפים את הנתונים עם אחרים, והנתונים יישמרו כל עוד הדבר נדרש על ידי הלקוח, והלקוחות יכולים להוציא את הנתונים שלהם גם אם הם עוברים מ-G Suite לשירות אחר.
G Suite מציעה אבטחה ותאימות ברמת ארגון, לרבות תאימות לתקנים SSAE 16 / ISAE 3402 Type II, SOC 2-audit, הסמכת ISO 27001 והוא פועל בהתאם ל- Safe Harbor Privacy Principles (עקרונות הפרטיות של חוף מבטחים), ויכול לתמוך בדרישות ספציפיות לתעשייה כגון חוק ביטוח הבריאות – ניידות ואחריות (HIPAA). לטענת Google, חוסמי ספאם משולבים ב-G Suite באמצעות בדיקת נגיפים מובנית ובדיקת מסמכים לפני שהמשתמשים יכולים להוריד הודעה.
Google מבטיחה שכל הקבצים שהועלו ל-Drive מוצפנים, ושכל הודעת דואר אלקטרוני שנשלחת או מתקבלת מוצפנת בעת העברה פנימית בין מרכזי נתונים. בפוסט שפורסם בבלוג, Google ציינה ש-G Suite מציעה התחייבויות חוזיות חזקות להגנה על פרטי הלקוח ושהיא אינה מציגה פרסומות או סורקת את פרטי הלקוח למטרות פרסום.
שימוש
Google טוענת שלמעלה מ-5 מיליון משתמשים בכלים של G Suite, בגרסאות החינמיות או בכאלה שזמינות בתשלום. לדברי אמיט סינג, נשיא Google for Work, 60% מהחברות המופיעות בדירוג החברות של כתב העת Fortune משתמשות בשירותי G Suite. קהל הלקוחות מתפרס על פני מגוון רחב של תחומים ברחבי העולם והוא כולל את Uber, AllSaints, BuzzFeed, Design Within Reach, Virgin, PwC ועוד. רבים מהלקוחות המשתמשים ב-Apps מופיעים בדף הלקוחות של Apps.
משווקים ומפנים של Google
Google כוללת מערכת משווקים שמסייעים ללקוחות פוטנציאליים להתחיל בעבודה באמצעות G Suite. ספריית 'שותפים' מסייעת לאנשים למצוא שותפים. ב-10 במרץ 2014, Google השיקה תוכנית, המעניקה למפנה $15 על כל אדם שנרשם לתוכנית. בתחילה, תוכנית זו הוצגה למשתמשים בארצות הברית ובקנדה. על-פי הכתוב באותיות הקטנות של התוכנית ההפניה, אנשים יכולים להפנות מספר בלתי מוגבל של לקוחות, אך הם יזכו לתגמול על כל 100 המשתמשים הראשונים של הלקוח המשתתף בתוכנית ההפניה.
ב-4 בדצמבר 2014, Google הציגה את תוכנית השותפים של Google for Work and Education המסייעת לשותפים למכור, להעניק שירות ולהציע חידושים באמצעות חבילת המוצרים והפלטפורמות של Google for Work and Education.
G Suite Marketplace
חנות ה-Marketplace מאפשרת למפתחים לפתח יישומים, וכן למכור יישומים ושירותים באמצעותה. ב-6 במרץ 2014, Google הודיעה שהלקוחות של Google Apps הוסיפו למעלה מ-200 מיליון התקנות מחנות ה-Marketplace מאז השקתה ב-2010.
ב-17 בספטמבר 2014, Google פרסמה פוסט בבלוג על כך שהעובדים יכולים להתקין יישומי צד שלישי מה-Marketplace ללא התערבות מנהלי מערכת.
ביקורות מקוונות
G Suite קיבלה ביקורות חיוביות רבות ברשת עם דירוג ממוצע של 4–5 כוכבים בסולם של 5 כוכבים. הביקורות משבחות את G Suite בשל העלות האטרקטיבית, החבילה הכוללת את כל התכונות, ההתקנה הקלה והפעולה החלקה בכל ההתקנים המאפיינות אותו. על-פי כמה ביקורות שליליות, התכונות של Google Apps, Google Presentations ו-Google Documents אינן מאפשרות יצירת מסמכים בעלי מראה מקצועי לעומת התכונות של Powerpoint ו-Microsoft Word.
מידע על תחרות
המתחרה המרכזית של חבילת G Suite היא Microsoft Office 365—ההצעה מבוססת הענן של Microsoft עבור עסקים הכוללים מוצרים דומים. כותבי ביקורות מקוונות חלוקים בנוגע לשאלה איזו חבילה כוללת הצעה טובה יותר. על-פי הביקורות, ל-G Suite ול-Microsoft 365 יש דירוגים דומים אך תכונות שונות בעליל.
ההבדלים המרכזיים הם תוכנית התמחור, שטח האחסון ומספר התכונות. Microsoft 365 מציעה מספר רב יותר של תכונות לעומת G Suite, אך לעיתים קרובות לא נעשה שימוש ברבות מהן. Google אינה מפרסמת מספרים המעידים על הרווחים או המשתמשים שלה, ובכך מקשה על המבקרים להשוות בין מידת הצלחתה של G Suite וזו של Microsoft Office. נכון לאוקטובר 2014, Microsoft מונה 7 מיליון משתמשים במוצר Office 365 והמספר גדל ב-25% ברבעון האחרון. נוסף כל כך, Microsoft הכריזה על הענקת שטח אחסון ללא הגבלה ללקוחות שרוכשים את גרסת הענן של Microsoft Office 365.
נכון לעכשיו, אין מוצרי סטארט אפ שמתחרים בחבילת G Suite משום שעלות התחרות במוצר אחד, כגון דואר אלקטרוני, גבוהה מדי וההזדמנות להכנסות קשה להשגה.
הודות לתכונות החדשות כגון יחידות SKU, יישומים עם אחסון ללא הגבלה וכספת, G Suite משכה מתחרים חדשים - Box, Dropbox ו-OneDrive.
מוצרים קשורים
G Suite היא חלק ממוצרים רבים אחרים הכלולים במוצרי Google המיועדים לעבודה. מוצרים אלה כוללים את Google Cloud Platform, את מנוע החיפוש גוגל לעבודה, את גוגל מפות לעבודה ואת Google Chrome לעבודה.
היתר אכילת פועל
היתר אכילת פועל היא מצוות עשה מתוך תרי"ג מצוות המחייבת כל חקלאי שמעסיק פועלים לתת להם לאכול מהדבר שבו הם עוסקים בשעת העבודה.
מקור
נאמר בתורה.
בתלמוד הבבלי מבואר כי פסוקים אלו עוסקים בפועל שעובד בחקלאות, שמותר באכילת הפירות המחוברים לקרקע בזמן עבודתו.
דיני המצווה
מעיקר הדין פועל יכול לאכול רק בשעת העבודה, אך לא בזמנים אחרים ואפילו לא בהפסקות, אמנם על מנת שלא יבטל ממלאכתו בשעה שאוכל, תיקנו חז"ל שמותר לפועל לאכול בזמן המנוחה בין פעולה לפעולה.
בתלמוד נאמרו כמה הגבלות על היתר אכילת הפועל:
לשיטת רבי אלעזר בן חסמא האכילה מוגבלת עד לשווי המשכורת של הפועל. אולם לדעת חכמים אין הגבלה על כמות האכילה והפועל יכול לאכול כמה שירצה, אך חכמים ממליצים לפועל לא לאכול יותר מידי כדי שיהיה משתלם להעסיק אותו.
אדם שמעסיק פועלים בפירות של נטע רבעי שאסורים באכילה, חייב לפדות אותם בכדי לאפשר לפעולים לאכול מהם בשעת העבודה, אלא אם כן הוא הודיע להם מראש שהם הולכים לעסוק בנטע רבעי, שאז הוא לא חייב לפדותו.
במשנה במסכת בבא מציעא מובא שהמנהג הוא ששומרי פירות תלושים, אוכלים מהפירות, אך אין זו חובה מן התורה. בניגוד לשומרי פרדסים שאינם אוכלים אפילו מכח המנהג.
ההשלכה לגבי חיוב מעשרות
במסכת מעשרות מובא הכלל:
אחד מתנאי החיוב של תרומות ומעשרות הוא שפירות שנגמרה מלאכתם אינם חייבים במעשרות אלא רק אחרי שיחול עליהם אחד הדברים הקובעים למעשר. אחת האפשרויות היא שהפירות נמכרו. המשנה במעשרות קובעת שכל עוד הפועל אוכל ממה שזיכתה לו התורה ולא מכוח עסק שערך עם המעביד, הפירות נחשבים כפירות שלא נמכרו, ומותר לו לאכול מהם מבלי לעשר.
נמל התעופה הבין-לאומי פרם
נמל התעופה הבין-לאומי פרם (ברוסית: Международный аэропорт Пермь) הוא נמל תעופה בינלאומי השוכן כ-16 קילומטר דרומית מערבית לעיר פרם, בירת מחוז פרם ברוסיה, בקרבת הכפר בולשוייה סבינו. נמל התעופה נמצא גם בשימוש של חיל האוויר הרוסי.
היסטוריה
בניית נמל התעופה החלה ב-1952 בסמיכות לכפר בולשוייה סבינו (Большое Савино), תחת פיקוחו של מרשל ברית המועצות, גאורגי ז'וקוב, ש"הוגלה" לאחר המלחמה להרי אורל בתפקיד מפקד המחוז הצבאי אוראל.
ב-1965 נפתח הנמל גם לטיסות אזרחיות וכלל גם 39 חניות ליד הטרמינל ואזור לסחורות. במהלך המלחמה הקרה פעלה בנמל התעופה טייסת של מטוסי מיג-25 וכן מספר מטוסים אחרים.
מתמטיקה של קיפולי נייר
אמנות קיפולי הנייר, אוריגמי, זכתה למחקר מתמטי ניכר. תחומי העניין המתמטיים כוללים את בדיקת היכולת לשטח את מודל הנייר מבלי להזיק לו (באנגלית: flat-foldability) והשימוש בקיפולי הנייר על מנת לפתור משוואות מתמטיות. המגבלות המקובלות בייצור דגמי אוריגמי יוצרות תנאי שפה רבים על יצירת דגמים, המאפשרים ניתוח מתמטי של תהליכי הקיפול.
אתגרים מתמטיים
קיימות בעיות מתמטיות רבות הנובעות מאמנות האוריגמי, וחלקן טרם נפתרו. למשל, בעיית הקיפול השטוח, הבוחנת את אפשרות הקיפול של דגם דו-ממדי על פי תבנית קפלים נתונה. בעיה זו היא בעיה NP שלמה. בעיה אחרת, בעלת חשיבות מעשית רבה, היא בעיית "האוריגמי הקשיח", הבוחנת אפשרות יצירת דגמים מיחידות נוקשות שמחוברות ביניהן בצירים. לפתרון בעיה זו שימושים רבים באדריכלות ובהנדסה.
אקסיומות הוזיטה-האטורי
בבסיס החקר המתמטי של האוריגמי עומדות שבע אקסיומות המגדירות את הפעולות הגאומטריות האפשריות בתהליך הקיפול. שש האקסיומות הראשונות פורסמו ב-1992 על ידי המתמטיקאי היפני-איטלקי, הומיאקי הוזיטה. אקסיומה שביעית המשלימה את שש האקסיומות של הוזיטה נוסחה על ידי המתמטיקאי קושירו האטורי. בניסוח האקסיומות, כל שני אובייקטים מוגדרים להיות שונים (כלומר אם נאמר "בהינתן שתי נקודות", יש לקרוא זאת כ"בהינתן שתי נקודות שונות זו מזו"):
שבע האקסיומות מאפשרות ניתוח של כל קפלי האוריגמי האפשריים תחת הנחה של קפלים ישרים בלבד המבוצעים על מישור כאשר בכל שלב מבוצע קיפול אחד בלבד. ככל הנראה חסרות אקסיומות נוספות כדי לנתח את כל קפלי האוריגמי האפשריים אם מאפשרים ביצוע סימולטני של מספר קפלים.
רוברט ג. לאנג (Robert J. Lang) הראה דרך לחלוקת זווית לחמישה חלקים שווים באמצעות קיפולים החורגים מאקסיומות הוזיטה-האטורי. בשיטת הקיפול בה השתמש לאנג יוצרים שני קפלים סימולטנית, ומכאן רואים שהאקסיומות אינן מתארות את כל האפשרויות של דגמי אוריגמי במישור (דגמים במרחב מלכתחילה אינם כלולים). את האקסיומה החסרה שלאנג מדגים, ניתן לנסח כך: בהינתן 3 נקודות P2, P1 ו-P3 ושני קווים L1 ו-L2 ניתן ליצור שני קפלים L3 ו-L4 כך ש-L3 עובר דרך P3 ו-L4 ממקם את P1 על L1 ואת P2 על L3 כך ש-P2 נמצאת במרחק שווה מ-L2 ומ-L4.
בסיס תאורטי זה מאפשר תכנון של דגמי אוריגמי מורכבים על גבי מחשב, פתרון משוואות ובעיות גאומטריות בעזרת אוריגמי ועוד. לדוגמה, כך אפשר למצוא את השורש השלישי של מספר \ a באמצעות קיפולי נייר: ציירו מערכת צירים מאונכת על הדף; סמנו את הנקודות \ (0,2) ו- \ (a,1). כעת הפעילו את האקסיומה השישית כדי למקם את הנקודה הראשונה על ציר ה- x, ואת הנקודה השנייה על הישר \ x=-a. שיקוף כזה (דרך הקו המקווקו באיור משמאל) מעתיק את הנקודה \ (0,2) לנקודה שמרחקה מראשית הצירים בדיוק.
כמה מהבעיות הגאומטריות של ימי קדם, למשל שילוש זווית (חלוקת זווית נתונה לשלושה חלקים שווים) או בניית קובייה שנפחה כפול מזה של קובייה נתונה, הוכחו כבלתי-פתירות באמצעות בנייה בסרגל ובמחוגה בלבד, אבל ניתן לפותרן באמצעות מספר קיפולי נייר.
כתוצאה ממחקר אוריגמי באמצעות יישום של עקרונות גאומטריים, שיטות, כדוגמת משפט האגה, אפשרו למקפלי נייר לקפל צלע של ריבוע לשליש, חמישית, שביעית ותשיעית מאורכה. כמה משפטים ושיטות אפשרו למקפלי נייר לקבל מריבוע צורות אחרות כדוגמת משולשים שווי צלעות, מחומשים, משושים, ומלבנים מיוחדים כדוגמת מלבן הזהב ומלבן הכסף.
קיפול מחדש של מודל שנפרש לחלוטין רק על סמך תבנית הקפלים (בעיית הקיפול השטוח) הוכח על ידי מרשל ברן (Marshall Bern) וברי הייז (Barry Hayes) כבעיה NP שלמה,. מידע נוסף ניתן למצוא בספר " Geometric Folding Algorithms: Linkages, Origami, Polyhedra".
הערות שוליים
Matemáticas del origami
שיר הבטלנים
השיר מתאר את שגרת יומו של אדם בטלן, ככל הנראה מובטל, המתעורר בשעה 10 בבוקר, ואינו יכול לראות את השמש כיוון שהתריסים מסתירים אותה. מתוארת בשיר שגרתו להכין לעצמו קפה, לעשן, להאכיל את הציפורים וכולי. לקראת סיום השיר, בסוף יומו של הבטלן, מסופר כי אינו יכול לראות את הירח, כיוון שהוא חסום על ידי בניינים.
לקראת האירוויזיון
השיר נבחר לייצג את ישראל לאחר השתתפותו לראשונה בקדם-אירוויזיון 1987, שם סיים עם 79 נקודות, והביס 15 שירי אמנים ישראלים אחרים, ביניהם של זוכה אירוויזיון 1978, יזהר כהן. הייתה זו הפעם הראשונה שנבחר צמד קומי-סאטירי לייצג את ישראל. הדבר עורר את זעמו של שר התרבות, יצחק נבון, שאיים להתפטר אם השיר ייצג את ישראל בליל התחרות; אך אף על פי שהשיר בוצע, השר לא קיים את איומו.
בתחרות
באירוויזיון בוצע השיר במקום השני בסדר השירים, לאחר "Mitt liv", שייצג את נורווגיה, ולפני "Nur noch Gefühl", שייצג את אוסטריה. מנחת האירוע, הזמרת הצרפתייה-הבלגית ויקטור לאזלו, הציגה את הצמד נתן דטנר ואבי קושניר כ"צמד פוחחים עליזים, בסגנון השחקנים-הטרובאדורים, המפזרים שמחה וצחוק באשר הם הולכים. השיר, 'הופה הולה של הבטלנים', הוא מעין המנון לנהנתנות".
לדברי הסופרת והמסאית שולמית הראבן, השיר הוא דוגמה ל"משחק נגד הטקסט" – "הוא מצליח מפני שהוא שיר מלא מרץ וקצב ומעורר מאוד, כלומר בדיוק ההפך מהטקסט האומר 'אני בטלן'".
ביצוע באנגלית ווידאו קליפ
השיר הוקלט במקור גם באנגלית, וצולם לו וידאו קליפ בשבוע שלפני האירוויזיון, בנמל התעופה בן-גוריון ובבריסל (צילם: פיטר סלע, ערך: יגאל שילון).
ביצועים לאחר המופע וגרסת כיסוי
השיר זכה להצלחה גם לאחר המופע, ובעיקר באיסלנד, שם הצמד יצא לסיבוב הופעות והופיע בטלוויזיה.
גרסאות פרודיות
גרסה פרודית נוספת ביצעה להקת פנצ'ר: השיר "הופה חול"ה" מתאר את מורת רוחו של ישראלי שכל חבריו טסים לחופשות בחו"ל ורק הוא נשאר לו "עצוב בודד מאוד כאן / עם הדיכאון ועם הזפת על הים". הפזמון החוזר: "הופה חו"לה הופה חו"לה / כל החברה כבר בחו"לה / ואותי השאירו פה לבד / הופה חו"לה-חו"לה / הופה-הופה חו"לה-חו"לה / לא נשאר לי אף חבר אחד".
הפאנים
הפָּאנים הוא כינוין של שתי אוניות מעפילים גדולות: "פָּאן יוֹרק" (Pan York; ובשמה העברי: "קיבוץ גלויות") ו"פָּאן קרֶסֶנט" (Pan Crescent; בשמה העברי: "עצמאות"), שיצאו יחדיו מבולגריה בדצמבר 1947 כשעליהן מעל 15,000 נפש מקהילת יהודי רומניה ו-420 מיהודי בולגריה, ונאלצו לבסוף לשוט לקפריסין. שתי הספינות שטו יחדיו לאורך כל הדרך ולכן הן כונו בשם אחד- "הפאנים". גודלן של האוניות, הארגון המדוקדק והמאבק הדיפלומטי סביב הפלגתן על רקע החלטת האו"ם בכ"ט בנובמבר, הקנו לפרשת ה"פאנים" חשיבות רבה בתולדות ההעפלה.
שתי הספינות, "פאן יורק" ו"פאן קרסנט", היו שתי אוניות משא בנפח 4,750 טון האחת,אשר נרכשו בארצות הברית על ידי שליח "המוסד לעלייה ב'", זאב שינד. צוותים מיוחדים הכשירו אותן והטעינו אותן בסחורות, על מנת לממן חלקית את רכישתן. הן פרקו את הסחורות בנמלים באירופה, ובנמל ונציה התפוצץ מוקש באונייה "פאן קרסנט", כנראה על ידי אנשי המודיעין הבריטי או שליחי "הליגה הערבית" מטעמם. לאחר מספר עיכובים, שתי הספינות הגיעו עד אוקטובר 1947 לנמל קונסטנצה שברומניה, והוכנו לאכלוס נוסעים. הותקנו בהן דרגשים, מערכות אוורור ומרפאות גדולות. התכנון היה להביאן לנמל בורגאס שבבולגריה ולשם, במבצע מורכב ומסובך, הובאו מכל רחבי רומניה 15,000 מעפילים באמצעות רכבות נוסעים מיוחדות. מרבית המלווים והקברניטים של שתי הספינות היו ארצישראליים - קברניט "פאן יורק" היה גד הילב ואסטבן הרננדורנה (המכונה קפטן סטיב) היה הקצין הראשון, קברניט "פאן קרסנט" היה יצחק (אייק) אהרונוביץ', ומפקדם היה יוסי הראל.
הבריטים, שעקבו אחר תנועת הספינות מתחילת מסען, החלו בפקודת שר החוץ ארנסט בווין, להפעיל לחץ דיפלומטי כבד על ממשלות פנמה, טורקיה ורומניה על מנת לעצור את הספינות כשאלה הגיעו אל חופיהן, ואף שתלו דיסאינפורמציה בתקשורת העולמית בנוגע לספינות. כשזה לא עזר, החלו הבריטים להפעיל את השפעתם על הממשל האמריקאי, בטענה שקרית שהספינות מאורגנות בסיוע ברית המועצות על מנת להגביר השפעתה של זו במזרח התיכון. ממשלת ארצות הברית השתכנעה ודרשה מהסוכנות היהודית לעצור את הספינות. בדיוק באותו זמן החל האו"ם לדון בתוכנית החלוקה להקמת מדינה יהודית בשטחי ארץ ישראל, וההנהגה הציונית הייתה זקוקה בעניין זה לממשל האמריקאי ואף לא רצתה להרגיז את הבריטים. משה שרת, ראש המחלקה המדינית של הסוכנות, הורה לעצור את הפלגת הספינות. אולם, ראש "המוסד לעלייה ב'" שאול אביגור ואחרים ביישוב התעקשו לבצע את ההפלגה, בגלל הצורך לא לעכב את העולים שכבר היו מאורגנים ולחצו לעלות, והסכנה המוחשית שארבה לדברם ליהדות רומניה.
למרות הלחצים שהפעילה הנהגת הסוכנות, הפליגו לבסוף שתי הספינות לבולגריה, לשם הגיעו המעפילים מכל רחבי רומניה באמצעות רכבות נוסעים מיוחדות שאורגנו מראש, כשהן מלוות באנשי "ההגנה". הספינות הפליגו לכיוון ארץ ישראל בדצמבר 1947 כשעליהן מעל 15,000 מעפילים, ובהיותן בלב ים קבע להן דוד בן-גוריון שמות עבריים: "קיבוץ גלויות" ו"עצמאות". כשעברו הספינות מהים השחור לים התיכון הן נתקלו במשחתות בריטיות. בהוראת בן-גוריון, שחשש לגורל הנוסעים הרבים, החל משא ומתן בין הבריטים לבין מפקדי הספינות ולאחר שהושג הסכם, עלו חיילים לא חמושים על הספינות וכיוונו אותן לקפריסין. התברר שהבריטים שברו את צופן הקשר עם האוניות וידעו על ההוראה להסכים לגרוש לקפריסין. שלושה ימים ארכה הורדת המעפילים למחנות בקפריסין. לאחר הקמת מדינת ישראל, שימשו ה"פאנים" להבאת עולים רבים מהמחנות בקפריסין ומאירופה, כ-30,000 במספר. בשלב זה שונה שמה של ה'פאן יורק' ל'קוממיות'.
למרות שעד הקמת מדינת ישראל הגיעו ארצה מספר אוניות מעפילים נוספות, סימלה פרשת ה"פאנים" את סופה של ההעפלה כאמצעי מרכזי וחשוב במאבק לעצמאות. מבצע זה הצריך תכנון וביצוע מסובכים ומורכבים, בהיותן אוניות המעפילים העבריות הגדולות ביותר שהפליגו אי פעם.
סולסטיס קויל
סולסטיס קויל (Solstice Coil) היא להקה ישראלית המשלבת בין רוק אלטרנטיבי ורוק מתקדם. המוזיקה של סולסטיס קויל מתאפיינת במבנים מורכבים, שירים ארוכים מהרגיל, שינויי משקלים, עיבודים רב-שכבתיים ושירה גברית בעלת מנעד רחב. שירי הלהקה הם לרוב מלנכוליים, זועמים וקודרים, כאשר הטקסטים נוטים להיות ציוריים ובעלי משמעויות רבות. חברי הלהקה הנוכחיים הם שיר דויטש, עופר וישניא, שי ילין, מיכאל גלפרין ויקיר פיטוסי.
היסטוריה
סולסטיס קויל הוקמה ב-2001, והרכבה הראשון כלל את שיר דויטש על שירה וגיטרה, גיא מתתיהו על גיטרה בס, עופר וישניא על גיטרה מובילה ואורי גולדברג על תופים. בשנה הראשונה לקיומה, הלהקה ביצעה שירים מקוריים בעברית ובאנגלית, שנכתבו בעיקר על ידי שיר דויטש אך גם על ידי שאר חברי הלהקה. סגנון הלהקה באותה תקופה נע בין רוק אלטרנטיבי, גראנג', בריטפופ ורוק ישראלי. בתקופה זו נקראה הלהקה סולסטיס.
בשנת 2003 הצטרף ללהקה הבסיסט הבאר-שבעי דרור "שוקו" פאר. כמו כן, שי ילין הצטרף כקלידן. הלהקה התחילה לבצע מופעי מחווה לרדיוהד שהפתיעו את חברי הלהקה בהצלחתם. הופעת הבכורה משכה להייניקן הבימה קלאב כ-250 איש, ולמספר אנשים אף לא הורשתה כניסה מפאת חוסר מקום. הלהקה המשיכה להופיע בבארבי תל אביב ובסיטי הול בחיפה, ובמקביל החלה לפתח חומר מקורי חדש.
בינואר 2004 הציגה הלהקה חומר החדש, שהיה בעל אופי אחיד יותר וביסס את סולסטיס קויל כלהקת רוק אלטרנטיבי מתקדם. דרור שוקו פאר עזב והוחלף על ידי דיאגו אולשנסקי. הלהקה המשיכה להופיע בארץ מול קהלים חדשים בשיתוף עם להקות ישראליות שונות, כגון אלפאבית, רקסטה, Behind the Sun ,Heavenbound ,The Carsitters, האנסמבל של שגיא צבי, זבוב עם גרוב ועוד.
אלבום הבכורה של הלהקה, "A Prescription for Paper Cuts" יצא לאוויר באופן רשמי ב-21 בספטמבר 2005. האלבום הופק באופן עצמאי באולפן הביתי של שי ילין שגם בישל וערך את כולו וחלקו הוקלט באולפני סביון. ב-1 באוקטובר ביצעה הלהקה את מופע השקת אלבום הבכורה, והכריזה באופן רשמי על צירופו של אהרון ליבר מלהקת "Behind the Sun" כחבר רשמי בלהקה. האלבום זכה לביקורות באתרים שונים ובכמה מגזינים מהעולם באנגלית, איטלקית, צרפתית וגרמנית. האלבום קיבל את תואר "אלבום החודש" באתר הגרמני Babyblaue. ובאתר הברזילאי.
השיר Photosensitivity, אשר פותח את האלבום, זכה לתשומת לב רבה באתר המוזיקה הבינלאומי, Garageband, שם הגיע השיר ל-Top 5 במצעד, ואף זכה בפרסים רבים אחרים. בעקבות ביקורת וראיון במגזין הבלגי "Prog Resiste", הוזמנה הלהקה להופיע בפסטיבל רוק מתקדם במועדון Spirit of 66' אשר בבלגיה, ב-14 באוקטובר 2006.
ב-2006 צילמה הלהקה קליפ לשיר "Deep Child", שנכתב על ידי שיר דויטש ובוים על ידי אמיר ארמל. הקליפ שודר בערוץ 24 ואף נבחר לקליפ השבוע ב-My HOT V.O.D.
ישראל אליהו וינטרוב
הרב ישראל אליהו וינטרוב (כ"ב באדר ב' ה'תרצ"ב, 30 במרץ 1932 - י"א בניסן ה'תש"ע, 25 במרץ 2010) היה מקובל, מחבר ספרים והוגה דעות חרדי-ליטאי.
קורות חייו
נולד בארצות הברית לאלכסנדר זיסקינד ולחייה עלקא (לבית שנירמן). למד בישיבת מיר וישיבת רבנו חיים ברלין בברוקלין. היה מתלמידי הרב יצחק הוטנר, הרב אבא ברמן והרב שמואל בירנבוים.
סולסטיס קויל
היסטוריה
ב-2007 צומצם הרכב הגרעין של הלהקה, ודויטש, וישניא וילין נאלצו להיפרד מאולשנסקי, ליבר וגולדברג. בין השנים 2007 ו-2011 ההרכב כלל את יציב כספי על תופים, ויניב שלו על גיטרה בס.
ב-21 ביוני 2011 הוציאו חברי סולסטיס קויל את האלבום השני שלהם, "Natural Causes", דרך חברת ההפצה האמריקנית המבוססת באורלנדו, Melodic Revolution Records.
ישראל אליהו וינטרוב
קורות חייו
נודע כאידאולוג תקיף שהתנגד לכל מה שראה כסטייה מהדרך המסורתית. עסק רבות במחשבה ובקבלה, בייחוד בכתבי הגר"א, שעל פיהם הסביר את מאורעות ימינו. נאספו סביבו תלמידים ששמעו ממנו שיעורים בנושאים אלה. השאיר אחריו מאות מחברות של חידושי תורה. כמו כן למד קבלה אצל הרב יעקב משה הלל.
סולסטיס קויל
היסטוריה
בשנת 2012 הלהקה עברה שינוי פרסונלי נוסף, כאשר כספי ושלו הוחלפו על ידי יקיר פיטוסי ומיכאל גלפרין, בהתאמה. ב-5 באוקטובר 2012, הלהקה הופיעה במסגרת פסטיבל פרוג סטייג' בחוף דוגל בטבריה, לצד להקות רוק מתקדם מקומיות כגון אורפנד לנד, Project RnL, ארטלנד, באבל בת', דיסטורטד הרמוני, הארנב הלבן, קי אוף דה מומנט, PieQ, ריין אוף דה ארכיטקט, סטורמי אטמוספיר, סומו אלבייטור, סנהדרין ועוד, והלהקות פיין אוף סלביישן, אנדרומדה, פלאואר קינגז משוודיה ואוסדה וידה מפולין.
ישראל אליהו וינטרוב
קורות חייו
בשנת 1989 חיבר, לבקשת הרב שך, מאמר כנגד דברי הרבי מלובביץ' שאמר ש"רבי" הוא "עצמותו ומהותו יתברך כפי שהשכין את עצמו בגוף". המאמר פורסם ב"יתד נאמן", בעילום שם, תחת הכותרת "בין אמונה טהורה לדעות כוזבות" ונאמר בו שדעה כזו היא פגיעה בעיקרי האמונה. הרב יצחק גינזבורג השיב על הדברים בקונטרס "וצדיק יסוד עולם".
סולסטיס קויל
היסטוריה
באוקטובר 2012 יצאה הלהקה לסיבוב הופעות בהודו, בתור המופע הראשי בפסטיבלים Synchronicity של IIT Kanpur ו-Rendezvous של IIT Delhi ובאוניברסיטת ג'ינדל, וכן בפסטיבל NH7 Festival לצד להקת מגה-דת'.
ישראל אליהו וינטרוב
קורות חייו
בשנת 1995 פרסם ביומון "יתד נאמן" סדרת מאמרים פולמוסיים נגד חוקר הקבלה יוסף אביב"י, שבהם טען כי בספריו של אביב"י מתגלה נימה מזלזלת בחכמים שקדמו לו ובפרט ברבי חיים ויטל תלמיד האר"י. בתגובה קצרה שפרסם ביתד נאמן הכחיש אביב"י את ההאשמות.
סולסטיס קויל
היסטוריה
אלבומה השלישי, "Commute", יצא לאור ב-21 ביוני 2015 תחת הלייבל Taklit Music של תומר פינק (Subterranean Masquerade).
ישראל אליהו וינטרוב
קורות חייו
בסוף שנת 2008 פרסם ביומונים המודיע ויתד נאמן מכתב שבו האשים את השבועון החרדי בקהילה בהשגת ראיון עמו בהתחזות. הרב וינטרוב הצטרף לרבנים שיצאו נגד השבועונים החרדיים, וכתב כי לא ידע שמדובר בריאיון לשבועון זה:. המו"ל של בקהילה, דודי זילברשלג, הכחיש את הדברים ואמר שהרב וינטרוב ידע שמדובר בריאיון לשבועון.
נפטר בי"א בניסן תש"ע ונקבר בבני ברק.
ג'ובאני פרטיצ'יפאציו הראשון
ג'ובאני פרטיצ'יפאציו הראשון (באיטלקית: Giovanni I Participazio; נפטר בשנת 837) היה הדוכס ה-12 של ונציה. ג'ובאני כיהן כדוג'ה מאז מותו של אחיו בשנת 829 ועד מאסרו והדחתו בשנת 836.
קורות חיים
בעת שאביו של ג'ובאני - אגנלו כיהן כדוג'ה, ובעת שאחיו הבכור ג'וסטיניאנו שהה בקונסטנטינופוליס, מינה אגנלו את ג'ובאני לתפקיד דוג'ה לצידו. מינוי זה נועד לחזק את אגנלו הפרו-פרנקי במאבק בין הסיעות שנאבקו באותה עת על עתידה של ונציה - תומכי העצמאות הרפובליקנים, תומכי ההישארות כחלק מהאימפריה הביזנטית ותומכי ההצטרפות לאימפריה הפרנקית. ג'ובאני היה ידוע בנטיותיו הפרנקיות והמינוי נועד לחזק פלג זה.
יוליוס ריץ
ביוגרפיה
יוליוס ריץ נולד בברלין, בנו של המוזיקאי יוהאן כריסטיאן ריץ. אחיו הבכור היה הכנר אדוארד ריץ. יוליוס למד נגינה בצ'לו אצל מוריץ גאנץ וברנהרד רומברג וקומפוזיציה אצל קרל פרידריך צלטר, שהיה גם מורו של פליקס מנדלסון. אדוארד ריץ היה ידידו של מנדלסון ושני האחים ניגנו עם מנדלסון ברביעיית מיתרים עוד בשנת 1820. בשנת 1829, לקראת ביצוע מתאוס פסיון מאת יוהאן סבסטיאן באך, ביוזמתו ובניצוחו של מנדלסון, העתיקו אדוארד ויוליוס ריץ את תפקידי התזמורת והמקהלה של היצירה. באותה שנה הצטרף ריץ לתזמורת של תיאטרון קניגשטדט. לאחר שדחה את המשרה שהציע לו גספרה ספונטיני בתזמורת החצר של ברלין נסע ב-1834 לדיסלדורף, כעוזר למנדלסון בבית האופרה של דיסלדורף. כשמנדלסון עזב את דיסלדורף, התמנה ריץ למנהל המוזיקלי של העיר.
ג'ובאני פרטיצ'יפאציו הראשון
קורות חיים
עם שובו של ג'וסטיניאנו מקונסטנטינופוליס, הוא הדיח את אביו ואחיו ועלה לשלטון. ג'ובאני הוגלה לזאדר ולימים עבר לקונסטנטינופוליס. בתום כהונתו של ג'וסטיניאנו, ובהיעדר ילדים שירשו אותו, התיר ג'וסטיניאנו לג'ובאני לשוב מגלותו בשנת 829, ולאחר מותו של אחיו נבחר לדוג'ה.
יוליוס ריץ
ביוגרפיה
בשתים-עשרה השנים הבאות עשה לו שם הן כמלחין, שהוציא לאור כ-25 יצירות והן כמנצח. הוא המשיך לנגן בצ'לו לפני קהל, עם פרדיננד הילר ופרדיננד דוויד, בין השאר. ב"פסטיבל עמק הריין" של שנת 1839 היה מנצח משנה לצד מנדלסון, ובפסטיבלים של 1845, 1856 ו-1869 היה המנצח הראשי. בשנת 1848 התמנה למנצח בתזמורת גוונדהאוס של לייפציג ולמורה לקומפוזיציה בקונסרבטוריון של העיר. במשך השנים ערך את המיסה בסי מינור ואת המתאוס פסיון של באך וכן התקין לדפוס את הפרטיטורות ל-14 סימפוניות של יוזף היידן בשביל הוצאת ברייטקופף והרטל. ב-1859 קיבל תואר דוקטור לשם כבוד מאוניברסיטת לייפציג על הישגיו כמלחיו, מנצח ומלומד. ב-1860 התמנה למנהל מוזיקלי של דרזדן. משנת 1874 עד מותו ב-1877 היה המנצח הראשי של התזמורת הסקסונית הממלכתית של דרזדן.
ג'ובאני פרטיצ'יפאציו הראשון
קורות חיים
ג'ובאני המשיך את המיזם שהחל אחיו - הקמת בזיליקת מרקוס הקדוש שנועדה לשכן את גופתו של מרקוס הקדוש אשר נגנבה מאלכסנדריה שבמצרים במצוות ג'וסטיניאנו.
יוליוס ריץ
ביוגרפיה
יוליוס ריץ מת בדרזדן.
ג'ובאני פרטיצ'יפאציו הראשון
קורות חיים
תקופת כהונתו של ג'ובאני התאפיינה במאבקי כוח. בתקופה זו שב אובלריו אנטנוראו מגלותו בקונסטנטינופול. אובלריו נחת בראש צבא בויגיליה בסמוך למאלמוקו וטען לזכותו לכס הדוג'ה. ג'ובאני תקף את ויגיליה ומאלמוקו ושרף אותם, הרג את אובלריו והציג את ראשו הכרות בכיכר סן מרקו. מרד נוסף שאירע בתקופת כהונתו הביא לכהונה זמנית של קארוסו כטריבון. בזמן מרידה זו נמלט ג'ובאני לחצרו של לות'ייר הראשון, מלך איטליה, אולם תוך זמן קצר אסף צבא, כבש מחדש את העיר, אסר את קארוסו ועיוור אותו.
שלטונו הנוקשה של ג'ובאני הביא לכך שאצולת ונציה הפסיקה לתמוך בו, ובמרידה נוספת, שבראשה עמד מאסטיליצ'י בשנת 836, נתפס ג'ובאני במפתיע בצאתו מכנסייה, והוא הוצא להורג.
בילי תומפסון
ויליאם סטנסברי "בילי" תומפסון (באנגלית: William Stansbury "Billy" Thompson; ) הוא כדורסלן עבר אמריקאי ששיחק בין היתר ב-NBA ובישראל, בקבוצת הפועל ירושלים.
קריירה
תומפסון, יליד ניו ג'רזי, שיחק חמש עונות בשורות לוס אנג'לס לייקרס ומיאמי היט ושיחק שנה אחת בשורותיה של גולדן סטייט ווריורס ב-1991. בתיכון שיחק תומפסון עבור תיכון קמדן. תומפסון, 198 סנטימטרים גובהו, שיחק כשחקן פינה באוניברסיטת לואיוויל וזכה בשורותיה באליפות ה-NCAA בעונת הסיניור שלו, ב-1986. הוא נבחר במקום ה-19 בדראפט של 1986 על ידי אטלנטה הוקס והועבר בעסקה מיידית ללייקרס, שם היה שחקן מחליף בקבוצה שזכתה באליפות ה-NBA בשנים 1986-87 ו-1987-88. בסיום אותה עונה מצא את מקומו במיאמי היט שם קלע 10.8 נקודות בממוצע למשחק, כשחקן חמישייה. בעונת 1989-90 תומפסון השיג 11 נקודות בממוצע למשחק.
בהמשך העשור עבר תומפסון להפועל ירושלים, במדיה שיחק מס' עונות, הצטיין על המגרש בזכות יכולתו האתלטית המרשימה ואף הפך לסמל של ממש במועדון ובקהילה בזכות החיבור הטוב שחווה עם אוהדי הקבוצה. זכר ליכולתו האתלטית הייתה חסימה שביצע על קונסטנטין פופה, הסנטר הרומני גבה הקומה (2.20) של מכבי תל אביב, אשר גבוה מתומפסון ביותר מ-20 ס"מ.
הוא כונה באותה התקופה "הכומר" עקב אדיקותו הדתית - שהתרחשה בזכות תהליך גמילה מסמים שעבר בצעירותו.
תומפסון, כאחד מכוכבי הקבוצה יחד עם עדי גורדון, מי שהיה שמה השני של הפועל ירושלים דאז, הוביל את הקבוצה לשתי זכיות רצופות והיסטוריות בגביע המדינה בכדורסל בעונות 1995/1996 ו- 1996/1997. תומפסון אף שיחק בטורקיה בקבוצת פנרבחצ'ה.
קוזימה וגנר
קוזימה וגנר (24 בדצמבר 1837 – 1 באפריל 1930) הייתה אשתו של ריכרד וגנר, וממייסדי פסטיבל ביירוית, המוקדש בעיקר לביצוע האופרות של וגנר. לאחר מותו הקדישה את חייה לקידום יצירותיו האופראיות והספרותיות. במרוצת השנים זיהו פרשני אופרה רבים בקוזימה את ההשראה ליצירותיו המאוחרות של וגנר, דוגמת האופרה "פרסיפל".